Tryggja þarf að beinn og óbeinn arður af orkuauðlindum renni til þjóðarinnar segir Halla Hrund Logadóttir orkumálastjóri. Eignarhald í orkugeiranum verður fjölbreyttara og huga þarf að sanngjörnu auðlindagjaldi strax.
Þetta kom fram í máli orkumálastjóra á ársfundi Orkustofnunar í morgun.
Ég hef líka komið inn á að það skiptir máli fyrir okkur a huga að því að í framtíðinni er eignarhald að verða fjölbreyttara á orkumálum. Og við þurfu að passa upp á í samhengi aftur við orkustefnuna að bæði beinn og óbeinn arður af auðlindinni skili sér til þjóðarinnar. Það gerist núna í gegnum eignarhald fyrirtækjanna að það er að breytast og kemur til með að breytast miklu meira. Það er jákvætt og færir okkur fullt af tækifærum. En við viljum þegar við lítum til baka á orkuskiptin að arður hafi skilað sér til þjóðarinnar. Sanngjarnt auðlindagjald miðað við þau verð og annað sem hægt er að nýta auðlindina hér á landi - vindorkan til dæmis er mjög hagkvæm og ekkert því til fyrirstöðu að sanngjarnt auðlindagjald komi í vegi fyrir þróun orkugjafans. Við þurfum að horfa á þessi mál núna. Það er miklu erfiðara að koma svona hlutum af stað þegar búið er að setja af stað ákveðin verkefni. Ég held að við þekkjum það t.d. úr fiskeldi. Gerum þessi hluti rétt núna og þá getum við litið stolt til baka. Það var ekki sjálfgefið á sínum tíma að orkusjóður Norðmanna yrði til. Það væri kannski bara nóg að skapa störf og fá fjárfestingu. Ég held að allir geti verið sammála um það að hafa vanda vegferðina í upphafi hafi skilað þeim mjög góðum ábata. Græna orkan er sannanlega olía okkar tíma.
Huga þarf strax að sanngjörnu auðlindagjaldi í orkugeiranum í ljósi fjölbreyttara eignarhalds segir orkumálastjóri. Tryggja þarf að beinn og óbeinn arður af orkuauðlindum renni til þjóðarinnar. 